stanford-oval/wikipedia huggingface dataset:
Afrikanlepinkäiset
Suvut ja lajit > Tropiikkilepinkäiset Laniarius

| --- | --- |
 Duettolepinkäinen Laniarius aethiopicus  Gaboninlepinkäinen Laniarius bicolor  Guineanlepinkäinen Laniarius barbarus  Kivunmustalepinkäinen Laniarius holomelas  Keltavatsalepinkäinen Laniarius atroflavus  Kenianduettolepinkäinen Laniarius sublacteus  Liuskelepinkäinen Laniarius funebris  Mustalepinkäinen Laniarius poensis  Nokilepinkäinen Laniarius leucorhynchus:  Oranssirintalepinkäinen Laniarius luehderi  Papyruslepinkäinen Laniarius mufumbiri  Punalakkilepinkäinen Laniarius ruficeps  Punalepinkäinen Laniarius erythrogaster  Rannikkolepinkäinen Laniarius nigerrimus  Rusoduettolepinkäinen Laniarius ferrugineus  Senegalinlepinkäinen Laniarius turatii  Tulilepinkäinen Laniarius atrococcineus  Vuorilepinkäinen Laniarius fuelleborni
Suvut ja lajit > Loistolepinkäiset Chlorophoneus

| --- | --- |
 Harmaaloistolepinkäinen Chlorophoneus bocagei  Idänkirjolepinkäinen Chlorophoneus nigrifrons  Kultakurkkulepinkäinen Chlorophoneus sulfureopectus:  Lännenkirjolepinkäinen Chlorophoneus multicolor  Oliiviloistolepinkäinen Chlorophoneus olivaceus  Valkokurkkulepinkäinen Chlorophoneus kupeensis
Suvut ja lajit > Huiskulepinkäiset Dryoscopus

| --- | --- |
 Angolanhuiskulepinkäinen Dryoscopus angolensis  Guineanhuiskulepinkäinen Dryoscopus sabini  Huiluhuiskulepinkäinen Dryoscopus senegalensis:  Huiskulepinkäinen Dryoscopus cubla  Isohuiskulepinkäinen Dryoscopus gambensis  Pikkuhuiskulepinkäinen Dryoscopus pringlii
Suvut ja lajit > Lajeja, joilla on oma sukunsa

Ruusurintalepinkäinen Rhodophoneus cruentus
Pikkupensaslepinkäinen Bocagia minuta
Kääpiölepinkäinen Nilaus afer
Adam A500

| Adam A500 |
| --- | --- |
 Adam A500 Mojaven lentokentällä
Tyyppi:  matkustajalentokone
Valmistaja:  Adam Aircraft Industries
Ensilento:  11. heinäkuuta 2002
Adam A500 on yhdysvaltalainen kaksimoottorinen matkustajalentokone, joka lensi ensilentonsa 11. heinäkuuta 2002. Adam A500:n erikoisuutena on moottorit sekä edessä että takana. Tämän vuoksi sen lento-ominaisuudet ovat samanlaiset kuin yksimoottorisilla lentokoneilla.
Rakenne

Adam A500:n rakenteessa käytetään pääosin hiilikuitumateriaaleja. Siivet on yhdistetty korkeus- ja sivuperäsimeen kahdella pyrstön kannattimella.
Tekniset tiedot

Lähde: [lähde? ]
Yleiset ominaisuudet
Miehistö: 2
Matkustajat: 4
Pituus: &&&&&&&&&&&&&011.015000011,15 m
Kärkiväli: &&&&&&&&&&&&&013.041000013,41 m
Suurin lentoonlähtöpaino: &&&&&&&&&&&04420.&&&&004 420 kg
Voimalaite: &&&&&&&&&&&&&&02.&&&&002 × Teledyne Continental TSIO-550 E -6-sylinteristä bokserimoottoria; &&&&&&&&&&&&0258.&&&&00258 kW (&&&&&&&&&&&&0346.&&&&00346 hv) per moottori
Suoritusarvot
Matkalentonopeus: &&&&&&&&&&&&0427.&&&&00427 km/h
Lentomatka: &&&&&&&&&&&02920.&&&&002 920 km
Lakikorkeus: &&&&&&&&&&&07620.&&&&007 620 m
After the Fire – Ashes

| After the Fire – Ashes Hermh |
| --- | --- | --- |

EP-levyn tiedot
 Äänitetty : 2007, Hertz Studio Białystok, Puola
 Julkaistu: tammikuussa 2008
 Tyylilaji: sinfoninen black metal
 Kesto: 43.10
 Levy-yhtiö: Witching Hour Productions
Hermhin muut julkaisut
| Eden’s Fire 2006 | After the Fire – Ashes 2008 | Cold Blood Messiah 2008 |
After the Fire – Ashes on puolalaisen sinfonisen black metalin yhtyeen Hermhin EP-levy, joka on julkaistu vuonna 2008.
Kappaleet

Purgatory – 1.29
Hermetic – 4.46
Crownymph – 5.09
Wolfish Flower – 2.50
Black Metal – 3.15 (Venom-cover)
Red Blood Running – 3.48 (Remix)
Septu Annu – Theory of Nature – 7.27 (Live)
Back from Divine – 4.03 (Live)
Fear of Blood – 5.53 (Live)
Vampyronium – 4.30 (Live)
Kokoonpano

Bart – laulu
Socaris – kitara
Hal – bassokitara
Flumen – kosketinsoitin
Zuber – rummut
Aiheesta muualla

After the Fire – Ashes Discogsissa. (englanniksi)
Albumi After the Fire – Ashes Encyclopaedia Metallum -sivustolla (englanniksi)
Hermh
| --- | --- |
Studioalbumit:   Taran  Angeldemon  Eden's Fire  Cold Blood Messiah 
EP:t:   Before the Eden - Awaiting the Fire  After the Fire - Ashes 
Kokoelmat:  Echo
Demot:   Oremus peccatum (Refaim)  Crying Crowns of Trees 
Videografia:  The Spiritual Nation Born
Katso myös:   Asgaard  Dominium  Abused Majesty  Via Mistica  Sacriversum  Squash Bowels  Prophecy  Christ Agony
Windows NT 4.0

Windows NT 4.0 on Microsoftin graafinen, yrityskäyttöön suunniteltu käyttöjärjestelmä, joka oli suunniteltu toimimaan sekä yhden että useamman suorittimen tietokoneissa. Se oli ensimmäinen NT-pohjainen järjestelmä, jossa oli uusi Windows 95:n tyylinen käyttöliittymä, ja viimeinen, josta käytettiin NT-nimeä.
Käyttöjärjestelmä julkaistiin 31. heinäkuuta 1996.
Yleiskatsaus

Windows NT 3.51:n seuraajana Windows NT 4.0 toi Windows 95:n modernin käyttölittymän Windows NT -tuotesarjaan, mukaan lukien Windows-shellin, Windows Explorerin (nimellä Windows NT Resurssienhallinta) sekä "oma"-omistusliitteet (esim. "Oma tietokone"). Se myös sisälsi useimmat Windows 95:n mukana tulleet ohjelmat. Sisäisesti Windows NT 4.0 tunnettiin nimellä Shell Update Release (SUR eli shell-päivitysjulkaisu). Useissa hallintatyökaluissa, merkittävimpänä mainittakoon User Manager for Domains, Server Manager ja Domain Name Service Manager, on paranneltu graafinen käyttöliittymä. Windows NT 4.0:n Käynnistä-valikko erotti käyttäjäkohtaiset pikakuvakkeet ja kansiot kaikkien käyttäjien pikakuvakkeista ja kansioista erotinviivalla. Windows NT 4.0 sisältää joitakin parannuksia Microsoft Plus! for Windows 95 -paketista, kuten esimerkiksi 3D Pinball -pelin, fonttien tasoituksen, mahdollisuuden siirtää kokonaisia ikkunoita, korkeatarkkuuksiset kuvakkeet sekä mahdollisuuden venyttää taustakuvaa täyttämään koko ruutu. Windows Desktop Updaten pystyi asentamaan Windows NT 4.0:lle päivittääkseen shell-version ja asentaakseen Ajoitetut tehtävät. Windows NT 4.0 Resource Kit sisälsi työpöydän teemat -apuvälineen.
Windows NT 4.0 on Microsoft Windowsin viimeinen merkittävä julkaisu, joka tukee Alpha-, MIPS- ja PowerPC-suoritinarkkitehtuureja. Se pysyi yrityskäytössä useita vuosia huolimatta Microsoftin erinäisistä yrityksistä saada asiakkaat vaihtamaan Windows 2000:een ja uudempiin versioihin. Se oli myös viimeinen Windows NT -perheen julkaisu, jonka nimessä käytettiin Windows NT -sanoja.
Vertailu Windows 95:een

Vaikkakin Windows NT 4.0 tarjosi huomattavaa vakautta verrattuna Windows 95:een, se oli myös vähemmän joustava työpöytäperspektiivistä. Suuri osa vakaudesta saatiin käyttämällä suojattua muistia ja laitteistoabstraktointikerrosta. Suora laitteiston käyttö ei ollut sallittua ja "huonosti käyttäytyvät" sovellukset lopetettiin ilman, että tietokonetta piti uudelleenkäynnistää. Kompromissina oli se, että NT vaati liiallisen määrän muistia (32 megatavua normaaliin pöytäkonekäyttöön, 128 megatavua tai enemmän vaativilla 3D-sovelluksille) verrattuna kuluttajille suunnattuihin tuotteisiin, kuten Windows 95:een.
Windows NT 4.0 on myös vähemmän käyttäjäystävällinen kuin Windows 95 mitä tulee tiettyihin huolto- ja hallintatehtäviin; huolimatta siitä, että se julkaistiin vuotta myöhemmin kuin Windows 95, siinä eI ollut oletuksena Plug and Play -tukea eikä Laitehallintaa (vaikkakin rajoitetun tuen pystyi asentamaan myöhemmin), joka huomattavasti helpottaa laitteiston asentamista. Monet yksinkertaisemmat DOS-sovellukset toimisivat, mutta graafiset DOS-sovellukset eivät, johtuen tavasta, miten ne käyttivät grafiikkalaitteistoa. Vaikkakin Windows NT 4.0:ssa oli uutena ominaisuutena ohjelmointirajapinnat levyn eheytystä varten, sisäänrakennettua eheytyssovellusta ei ollut, toisin kuin Windows 95:ssä. Sen lisäksi Windows NT 4.0:sta puuttui USB-tuki, ominaisuus, joka lisättäisiin Windows 95:n OEM-versioihin OSR 2.1 -julkaisussa.
Ero Windowsin NT/2000- ja 95/98-sarjojen välillä päättyi, kun Windows XP:n eri versiot julkaistiin. Siihen mennessä ohjelmointirajapinnat — kuten OpenGL ja DirectX — olivat kasvaneet tarpeeksi ollakseen tarpeeksi tehokkaita yleistä käyttöä varten. Toisaalta siihen mennessä itse laitteistosta oli tullut tarpeeksi voimakas kestääkseen ohjelmointirajapinnan prosessoinnin hyväksyttävästi.
Versiot

Windows NT 4.0 Server oli sisällytetty BackOffice Small Business Server -paketin versioihin 4.0 ja 4.5.
Versiot > Asiakas

Windows NT 4.0 Workstation oli suunniteltu yleiseksi liike-elämän käyttöjärjestelmäksi.
Versiot > Palvelimet

Windows NT 4.0 Server, julkaistu vuonna 1996, oli suunniteltu pienimuotoisille liike-elämän palvelinjärjestelmille.
Windows NT 4.0 Server, Enterprise Edition, julkaistu vuonna 1997, on Windows-palvelinperheen Enterprise-sarjan edeltäjä (Advanced Server Windows 2000:ssa). Enterprise Server suunniteltiin verkoille, joissa on paljon liikennettä. Windows NT 4.0 Server, Enterprise Edition sisältää Service Pack 3:n.
Windows NT 4.0 Terminal Server Edition, julkaistu vuonna 1998, mahdollistaa käyttäjien etäkirjautumisen. Saman ominaisuuden nimi oli Terminal Services Windows 2000:ssa ja myöhemmissä julkaisuissa ja se on myös Windows XP:n Etätyöpöytäyhteys-ominaisuuden ydinosa.
Versiot > Sulautetut järjestelmät

Windows NT 4.0 Embedded (lyhennetty NTe) on Windows NT 4.0:n versio suunnattu tietokonepohjaisille kodinkoneille, myyntiautomaateille, pankkiautomaateille ja muille laitteille, jota ei varsinaisesti voi lukea tietokoneiksi. Se on sama järjestelmä kuin normaali Windows NT 4.0, mutta se tulee paketoituna tietokantaan, joka sisältää tietoja komponenteista ja riippuvuuksista, joista ohjelmistonkehittäjä voi valita yksittäisiä komponentteja rakentaakseen omansalaisia asennus-CD-levyjä ja kovalevyn levykuvia. Windows NT 4.0 Embedded sisältää Service Pack 5:n. Sen seuraaja oli Windows XP Embedded.
Päivitettävyys

"Option Pack" oli saatavana ilmaisena CD-levynä vuoden 1998 tienoilla; kyseinen CD sisälsi IIS:n version 4.0 Active Server Pagesin kanssa, FrontPage-palvelinlaajennokset, sertifikaattipalvelimen, MTS:n, MSMQ:n, CDONTS:in, Internet Authentication Servicen (IAS), Indexing Servicen, Microsoft Management Consolen version 1.0, Microsoft Site Serverin, SMTP- ja NNTP-palvelut ja muita uusia ohjelmistoja.
Useita ominaisuuksia, kuten esimerkiksi Distributed File System ja Windows NT Load Balancing Service (WLBS), oli saatavana lisäosina Windows NT Server 4.0:aan. Routing and Remote Access Service oli myös ladattava ominaisuus, joka korvasi Windows NT 4.0:n erilliset RAS- ja Multi-Protocol Routing -palvelut.
Microsoft Officen uusin versio, joka toimii Windows NT 4.0:ssa, on Office XP.
Service Packit

| Service Pack | Julkaisupäivämäärä | Korjattujen ohjelmointivirheiden määrä |
| --- | --- | --- |
| Service Pack 1 (SP1) | 16. lokakuuta 1996 | 9 |
| Service Pack 2 (SP2) | 14. joulukuuta 1996 | 142 |
| Service Pack 3 (SP3) | 15. toukokuuta 1997 | 181 |
| Service Pack 4 (SP4) | 25. lokakuuta 1998 | 713 |
| Service Pack 5 (SP5) | 4. toukokuuta 1999 | 239 |
| Service Pack 6 (SP6) | 22. marraskuuta 1999 | 278 |
| Service Pack 6a (SP6a) | 30. marraskuuta 1999 | 53 |
| Service Pack 7 (SP7) | Peruutettu (18. huhtikuuta 2001) | — |
Microsoft julkaisi Service Packeja Windows NT 4.0:lle pääasiassa korjatakseen ohjelmointivirheitä. Tuotteen elinkaaren aikana, Windows NT 4.0:lla oli useita Service Packeja, kuten myös erinäisiä "option packeja". Viimeinen täysi Service Pack oli Service Pack 6a (SP6a).
Service Pack 7 oli suunnittella yhdessä vaiheessa vuoden 2001 alkupuolella, mutta tästä tuli Post SP6a Security Rollup (Service Pack 6a:n jälkeinen turvallisuuspaketti) eikä varsinainen Service Pack, ja se julkaistiin 26. heinäkuuta 2001, 16 kuukautta Windows 2000:n julkaisun jälkeen ja melkein kolme kuukautta ennen Windows XP:n julkaisua.
Service Packit lisäsivät useita uusia ominaisuuksia, kuten uudempia versioita tai parannuksia Internet Information Servicesiin, julkinen avain- ja sertifikaattiauktoriteettitoimintoja, käyttäjätunnus- ja käyttäjäprofiiliparannuksia, älykorttituen, paranneltu symmetrinen multiprosessointituki (SMP), skaalautuvuusparannuksia, klusterointiominaisuuksia, parannuksia COM-tukeen, käyttäjäkohtaiset levytilarajoitukset, tapahtumalokipalvelu, Security Configuration Manager -MMC-lisäosa, MS-CHAPv2 ja NTLMv2, SMB-pakettien allekirjoitustuki, SYSKEY, käynnistysparannuksia, WINS-parannuksia, Routing and Remote Access Service (RRAS), PPTP, parannuksia DCOM/HTTP-tunnelointiin, IGMPv2, WMI, Active Accessibility ja NTFS 3.0 -tuki, muiden muassa.
Resource Kitit

Microsoft julkaisi viisi versiota Windows NT 4.0 Workstation- ja Server-Resource Kitistä (alkuperäinen julkaisu sekä neljä täydennyspakettia), joka sisälsi laajan määrän työkaluja ja apuvälineitä sekä kolmansien osapuolien ohjelmistoja.
Turvallisuus

Microsoft lopetti turvallisuuspäivitysten tarjoamisen Windows NT 4.0 Workstationille 30. kesäkuuta 2004 ja Windows NT 4.0 Serverille 31. joulukuuta 2004 useiden vakavien turvallisuusongelmien, mukaan lukien Microsoft Security Bulletin MS03-010:n, tähden, joita Microsoftin mukaan ei voisi paikata ilman merkittäviä muutoksia ydinkäyttöjärjestelmään. Tietoturvatiedotteen mukaan "Windows NT 4.0:n ja Windows 2000:n ja sen seuraajien välisten oleellisten eroavaisuuksien vuoksi on mahdotonta uudelleenrakentaa ohjelmistoa Windows NT 4.0:lle haavoittuvuuden poistamiseksi. Sen tekeminen vaatisi erittäin merkittävän osan Windows NT 4.0 -käyttöjärjestelmän uudelleensuunnittelua ja [...] ei olisi takeita, että Windows NT 4.0:lle suunnitellut ohjelmistot toimisivat odotetusti paikatussa järjestelmässä".
Kesäkuun 2003 ja kesäkuun 2007 välillä Windows 2000 Server -julkaisusta löydettiin ja korjattiin 127 turvallisuusongelmaa, joista monet saattavat myös vaikuttaa Windows NT 4.0 Server -järjestelmiin; kuitenkaan Microsoft ei testaa ohjelmistoja, joiden tuki on jo päättynyt.
Perintö

Windows NT:n vakaus tarjosi pienempiä tukikustannuksia verrattuna Windows 95:een tai Windows 98:aan. Sen seuraajaksi tuli myöhemmin Windows 2000, joka perustui NT-teknologiaan ja se laajalti yhdisti Windowsin NT- ja kuluttajaversiot. Windows XP ja myöhemmät versiot viimeistelivät ydinarkkitehtuurin yhdentymisen NT-teknologian ympärille.
Keskusmuistin enimmäismäärä

Windows NT 4.0:n tukema fyysisen RAM- eli keskusmuistin enimmäismäärä on 4 gigatavua.
Aiheesta muualla

Guidebook: Windows NT 4.0 Gallery – graafisia käyttöliittymiä esittelevä sivusto (englanniksi)
HPC:Factor Windows NT 4.0 Workstation Patches & Updates Guide (englanniksi)
HPC:Factor Windows NT 4.0 Server Patches & Updates Guide[vanhentunut linkki] (englanniksi)
Windows NT 4.0 Reference Material (englanniksi)
Josephn.net: Windows NT 4.0 Terminal Server Edition Tips & Updates (Arkistoitu – Internet Archive) (englanniksi)
| 0 | 1 | 2 |
| --- | --- | --- |
| Edeltäjä: Windows NT 3.51 | Windows NT | Seuraaja: Windows 2000 |
Windows NT 4.0 Server -versio
Windows NT 4.0 Workstation -versio
A. V. Koskimies

| August Valdemar Koskimies> August Valdemar Forsman.Henkilötiedot |
| --- | --- |
Syntynyt: 7. tammikuuta 1856 Pihlajavesi
Kuollut: 5. kesäkuuta 1929 (73 vuotta) Helsinki
Kansalaisuus:  suomalainen
Ammatti:  Kielen ja kirjallisuuden tutkija
Vanhemmat:   Oskar Wilhelm Forsman  Maria Ahlholm 
Puoliso:  Ilta Bergroth (1900–)
Sukulaiset:   Eevertti Kustaa Koskimies (veli)  Iivari Koskimies (veli)  Juho Koskimies (veli)  Kaarlo Koskimies (veli)  Yrjö Gideon Forsman (veli) 
August Valdemar Koskimies (vuoteen 1906 Forsman; 7. tammikuuta 1856 Pihlajavesi – 5. kesäkuuta 1929 Helsinki) oli suomalainen koulumies sekä suomen kielen ja kirjallisuuden tutkija. Hän kirjoitti myös runoja, joita on säveltänyt muun muassa Jean Sibelius.
Elämä ja ura

A. V. Koskimies pääsi ylioppilaaksi Vaasan lyseosta vuonna 1874. Filosofian kandidaatiksi hän valmistui vuonna 1882 ja lisensiaatiksi vuonna 1891.
A. V. Koskimies aloitti opettajanuransa suomen kielen kollegana Porvoon ruotsalaisessa lyseossa vuosina 1888–1891 ja toimi sen jälkeen latinan kielen lehtorina Porin lyseossa vuosina 1891–1892. Merkittävän elämäntyön A. V. Koskimies teki Helsingin Suomalaisessa normaalilyseossa, jossa hän toimi suomen ja ruotsin kielten lehtorina vuosina 1892–1907 ja samojen aineiden yliopettajana vuosina 1907–1926. Opettajana ja tulevien opettajien kouluttajana hän kehitti kaunokirjallisuuden opetusta sekä suomen kielen opetusmenetelmiä. Hänen tutkimustensa aiheita olivat pakanuuden aikainen henkilönnimistö, Christfried Ganander ja D. E. D. Europaeus. Professorin arvon hän sai vuonna 1926.
Koskimies teki kesällä 1885 kieli- ja kansatieteellisen kenttätyömatkan Inariin keräten sieltä laajan ja poikkeuksellisen arvokkaan inarinsaamenkielisen kieli- ja perinneaineiston. Sen hän julkaisi vasta 33 vuotta myöhemmin T. I. Itkosen kanssa sen jälkeen, kun tämä oli muuntanut kirjoitukset foneettiseksi transkriptioksi, suomentanut ne ja täydentänyt kokoelmaa Uula Morottajan kielennäyttein. Koskimies toimitti myös veljensä Kaarlo Koskimiehen kanssa uudistetun laitoksen Frans Ferdinand Ahlmanin suomalais-ruotsalaisesta sanakirjasta sekä julkaisi kokoelmat sananlaskuja ja vanhan kirjasuomen näytteitä.
Pohjois-Pohjanmaan ja Lapin maakuntalaulu Kymmenen virran maa on alun perin Koskimiehen runo, johon sävelen teki Oskar Merikanto. Sen ensiesitys oli vuonna 1899.
Yksityiselämä

A. V. Koskimiehen puoliso vuodesta 1900 oli runoilija ja suomentaja Ilta Bergroth. Hänen veljensä oli Oulun hiippakunnan piispa Juho Koskimies.
Koskimies on haudattu Hietaniemen hautausmaalle Helsinkiin.
Teoksia

Kristfriid Ganander, eräs Porthanin työkumppani (Forsman, A. V.). Suomalaisen Kirjallisuuden Seura, Helsinki 1887.
Tutkimuksia Suomen kansan persoonallisen nimistön alalta 1. Pakanuuden aikainen nimistö. Lisensiaattiväitöskirja. Tekijän kustannuksella, Helsinki 1891.
Taavetti Emanuel Taneli Europaeus. Gummerus, Jyväskylä 1896.
Novellivalikoima suomalaisten kirjailijain teoksista. WSOY, Porvoo 1904.
Kokoelma suomalaista runoutta koulua ja kotia varten. Yrjö Weilin, Helsinki 1905.
Suomalaisuuden liiton nimiopas. Yrjö Weilin, Helsinki 1907.
Inarinlappalaista kansantietoutta. Koonneet ja julkaisseet A. V. Koskimies ja T. I. Itkonen. Societé finno-ougrienne, Helsinki 1917.
Lisäyksiä Jusleniuksen Sana-Lugun Coetukseen. Salomon Kreander ja Juhana Castrén; julkaissut A. V. Koskimies. Suomalaisen Kirjallisuuden Seura, Helsinki 1917.
Agricolasta Juteiniin. Kirjallis- ja kielihistoriallisia näytteitä vanhemmasta suomalaisesta kirjallisuudesta. WSOY, Helsinki 1921.
Vuosien varrelta. Runoelmia. WSOY, Porvoo 1926.
Aiheesta muualla

Vapaasti ladattavia A. V. Koskimiehen e-kirjoja Project Gutenbergiltä
August Valdemar Koskimiehen sanoitustuotanto Suomen äänitearkistossa (1901–1999)
Anaras – Tutkimus – A.V. Koskimies (Arkistoitu – Internet Archive)
Pohjois-Pohjanmaan maakuntalaulu (Arkistoitu – Internet Archive)
Acehilaiset

Acehilaiset ovat Indonesiaan kuuluvan Sumatran saaren Acehin alueella asuva etninen ryhmä. Naapurikansoista heitä erottaa kaikkein selvimmin tiukka sunnalaisuus. Indonesian vuoden 2000 väestönlaskennan mukaan acehilaisia oli 890 000, mutta joidenkin arvioiden mukaan heitä olisi jopa 3 miljoonaa. Acehilaiset puhuvat malaijilais-polynesialaisiin kieliin kuuluvaa atšehin kieltä. Useimmat puhuvat myös indonesiaa.
Historia

Nykyiset acehilaiset polveutuvat todennäköisesti malajilaisista, joita alkoi muuttaa suuressa mittakaavassa Acehin alueelle noin 3 000 vuotta sitten. Alueelle perustettiin ensin hinduvaltioita, mutta sittemmin alueelle levisi islaminusko, luultavasti 1200- tai 1300-luvuilla. Islamin myötä alueelle perustettiin voimakas Acehin sulttaanikunta, joka ulotti valtansa Etelä-Thai­maahan saakka. Aceh säilyi pitkään itsenäisenä senkin jälkeen, kun Hollanti alkoi vallata Indonesian muita alueita. Aceh joutui hollantilaisten vallan alle vasta 1800-luvulla. Toisessa maailmansodassa acehilaiset muodostivat sissijoukkoja taistellakseen Japania vastaan, ja sodan jälkeen he alkoivat kannattaa Indonesian itsenäisyyttä ja sotivat hollantilaisia vastaan vuosina 1945–1949. Indonesian itsenäistyttyä ongelmia tuli kuitenkin, kun acehilaiset kokivat vallan keskittyneen liiaksi Jaavalle. Vuonna 1953 Daud Beureueh julisti Acehin itsenäiseksi islamilaiseksi valtioksi, mutta julistusta seurasi sota, ja vuonna 1959 solmitussa aselevossa sovittiin autonomiasta Indonesian sisällä. Ongelmia tuli jälleen 1970-luvulla. kun hallitus alkoi käyttää alueen luonnonvaroja hyväkseen yksipuolisesti. Alueella perustettiin Vapaa Aceh -liike ja Aceh julistettiin jälleen itsenäiseksi vuonna 1976. Seuraavan kahden vuosikymmenen ajan alueella käytiin kiivaita taisteluita, ja vuoteen 1998 oli kuollut 2 000 henkilöä. Suharton kukistuminen vuonna 1998 helpotti tilannetta, mutta armeijan sodan aikaisien joukkomurhien paljastuminen kiristi tilannetta pian uudestaan. Vuonna 2001 Acehille annettiin lisää vapauksia, joihin kuului muun muassa šarialain käyttöönotto alueella. Tapaninpäivän tsunami teki laajaa vahinkoa Acehissa tappaen noin 168 000 paikallista.
Nykypäivä

Acehin tilanne on rauhoittunut jonkin verran vuonna 2005 solmitun tulitauon ja vuosien 2006 sekä 2007 vaalien seurauksena. Indonesian hallituksen rohkaiseman maahanmuuton takia acehilaiset muodostavat joidenkin tietojen mukaan enää noin puolet Acehin väestöstä loppujen ollessa muualta tulleita maahanmuuttajia. Osa maahanmuuttajista on kuitenkin sittemmin lähtenyt alueelta. Vuoden 2005 rauhansopimuksen mukaan acehilaisten tulisi saada 70 % Acehista saaduista kaasu- ja öljytuotoista.
Acehin viimeinen sulttaani Sri Tuanku Sultan Muhammad Daud Syah Johan Berdaulat.
Afterburner

| Afterburner ZZ Top |
| --- | --- | --- |

Studioalbumin tiedot
 Äänitetty : 1985
 Julkaistu: 28. lokakuuta 1985
 Formaatti: LP, C-kasetti, CD
 Tuottaja(t): Bill Ham
 Tyylilaji: rock   blues rock
 Kesto: 37.31
 Levy-yhtiö: Warner Bros.
Listasijoitukset
  1. (4 viikkoa, lokakuu 1985)   2. (marraskuu 1985)   2. (10. marraskuuta 1985)   3. (1985)   3. (15. marraskuuta 1985)   4. (1985)   8. (viikko 43, 1985)   18. (1. joulukuuta 1985)
ZZ Topin muut julkaisut
| Eliminator 1983 | Afterburner 1985 | Recycler 1990 |
Afterburner on yhdysvaltalaisen blues rock -yhtye ZZ Topin vuonna 1985 julkaistu yhdeksäs studioalbumi. Levy sisältää muutamia listoille nousseita hittejä, esimerkiksi kappale ”Sleeping Bag” nousi Yhdysvaltain Mainstream Rock Tracks -listan ensimmäiselle sijalle ja Billboard Hot 100 -listan kahdeksannelle sijalle. Billy Gibbons toimii vokalistina kaikissa kappaleissa, paitsi kappaleissa ”Can’t Stop Rockin’” ja ”Delirious”, joissa vokalistina toimii Dusty Hill.
Kappaleet

Kaikki kappaleet kirjoittaneet Billy Gibbons, Dusty Hill ja Frank Beard.
Sleeping Bag – 4.03
Stages – 3.32
Woke Up with Wood – 3.45
Rough Boy – 4.50
Can’t Stop Rockin’ – 3.01
Planet of Women – 4.04
I Got the Message – 3.27
Velcro Fly – 3.29
Dipping Low (In the Lap of Luxury) – 3.11
Delirious – 3.41
Kokoonpano

Billy Gibbons – kitara, laulu
Dusty Hill – basso, laulu
Frank Beard – rummut
Tuotanto

Tuottaja – Bill Ham
Teknikot – Joe Hardy, Bob Ludwig
Suunnittelu – Jeri McManus
Kuvataide – Barry Jackson
Aila Silventoinen

| Aila Silventoinen> Henkilötiedot |
| --- | --- |
Syntynyt: 12. tammikuuta 1916 Viipuri
Kuollut: 4. kesäkuuta 1989 (73 vuotta) Lahti
Ammatti:  näyttelijä
Näyttelijä
Taiteilijanimet:  Aila Seppänen (avionimi)
Aino Kaino Orvokki Silventoinen (12. tammikuuta 1916 Viipuri – 4. kesäkuuta 1989 Lahti) oli suomalainen näyttelijä. Hän näytteli muun muassa Viipurin ja Turun kaupunginteattereissa.